پر هند د احمد شاه بابا لښکرکشي

ستر درشل احمد شاه بابا د اتلسمي پیړۍ په نیمایي کي د مغلو د امپراتورۍ له ړنګیدو وروسته د ۱۷۴۸ او ۱۷۶۷ کلونو ترمنځ په ټولیزه توګه اته ځله د هند په نیمه لویه وچه کي سوبي وکړې.

د نوموړي جګړو په هند کي د مسلمانانو له کړاو سره تړاو درلود چي د مرهټه قومونو د تیري له لاسه یې افغانانو ته د مرستي سترګي اړولي وې، خو د جګړو یادي لړۍ په هند کي شته سیاسي بحران نور هم پسي ژور کړ، او تر احمدشاه بابا وروسته انګرېزانو ته د تاړاک لاري پرانیستل سوې.    

 پر هند د یرغلونو موخي 

بټنوک|د احمد شاه بابا یو لاسي انځور چي د لاهور په موزیم کي ساتل کیږي.

احمد شاه ابدالي له ۱۷۴۸ څخه تر ۱۷۶۷ پوري اته ځله پر هند باندي یرغل وکړ. د نوموړي ددې جګړو موخه په هند کي د مسلمانانو د مخکني برم بیا راژوندي کول او له مرهټه قومونو څخه د هغوی خلاصون ګڼل کېدی، ترڅو د لوی افغانستان په ختیځ کي یا خپله افغانان او یا هم د هغه ځای مسلمانان د هند سیاسي تشه ډکه کړي.